《暮秋弥月阴雨新米甚艰晚霁至夜复雨》
元代·舒頔

昏黄天开霁，夜黑雨复作。天公亦侮人，稔岁变凶恶。

湿薪炊午庖，生稻炒晨镬。十日九阴雨，何处散吾脚。

况味固不佳，光景亦萧索。孰云岁功成，尚乃滞耕穫。

倩谁开扶桑？四海一照烁。

作者简介：舒頔(dí)（一三○四～一三七七），字道原，绩溪，（今属安徽省）人。擅长隶书，博学广闻。曾任台州学正，后时艰不仕，隐居山中。入朝屡召不出，洪武十年（一三七七）终老于家。归隐时曾结庐为读书舍，其书斋取名“贞素斋”。著有《贞素斋集》、《北庄遗稿》等。《新元史》有传。